Liepkalnio geležinkelio viadukas

Liepkalnio geležinkelio viadukas – istorinis geležinkelio viadukas Vilniuje, Naujamiestyje, Liepkalnyje, 450 m į šiaurės rytus nuo Vilniaus geležinkelio stoties, 250 m į pietus nuo Aušros Vartų. Kerta Liepkalnio gatvę viršuje, juo nutiesta dalis stoties kelyno vėžių. Atspindi Sankt Peterburgo–Varšuvos geležinkelio atšakos Vilnius–Kena raidą. Priklauso AB „Lietuvos geležinkeliai“.
miniatiūra|left|220px|Geležinkelio viadukas apie 1900 m.

Viadukas yra retos plano struktūros, nes statinys įstrižas dėl nestatmeno geležinkelio susikirtimo su gatve. Ant balastinio grunto pakloti pabėgiai ir bėgiai. Po viaduku su nuolydžiu link Aušros Vartų gatvės praeina trys eismo juostos, Liepkalnio gatvės danga šioje vietoje grįsta tašytais akmenimis. Įrengti du šaligatviai.Liepkalnio geležinkelio viadukas Google Street View

Prietilčių pylimų lauko akmenų grindinys ir kultūrinis sluoksnis patenka į Vilniaus senojo miesto ir priemiesčių archeologinės vietovės teritoriją. Tiltas yra regioninės reikšmės technikos ir istorijos paminklas, 2003 m. įrašytas į Kultūros paveldo registrą.

Vieno tarpatramio viadukas – tipinis, kartotinis statinys, kurį 1862 m. pastatė Vyriausioji Rusijos geležinkelių bendrovė. 1871-1873 m. ties Aušros Vartais minėtas pastatytas metalinis geležinkelio tiltas ().Henrikas Kebeikis. Geležinkelio tiltas ties Aušros Vartais Vilniuje lietuvai.lt p. 391

1962 m. pakeista perdanga, kurią sudarė gelžbetoninės briaunotos sijos. 2001 m. kultūros vertybės ekspertizės duomenimis, buvo vertinama, kad išlikę 2/3 autentiškų objekto sudėtinių dalių. Statinio fasadai apdailinti tašytų akmenų mūru su reljefinėmis siūlėmis. Abiejų ramtų pamatai įrengti iš tašytų akmenų mūro, remiantys akmenimis ir atraminėmis sienomis sutvirtintus prietilčių žemių pylimus. 

Pagrindiniai duomenys: ilgis (tarp sijų atrėmimo taškų ant ramtų) – 16,5 m, plotis (pravažiavimo viršuje gabaritas) – 24,63 m, aukštis – 7,4 m.

2020 m. atlikta viaduko rekonstrukcija, pakeistos perdangos sijos. Darbus vykdė UAB „Ukmergės keliai“.Projektai. Liepkalnio geležinkelio viaduko rekonstrukcija ukmergeskeliai.ltDėl Liepkalnio viaduko rekonstrukcijos bus draudžiamas transporto ir pėsčiųjų eismas autoreviu.lt 2020-03-09

 Šaltiniai 

Kategorija:Lietuvos viadukai
Kategorija:Geležinkelio tiltai Lietuvoje
Kategorija:Lietuvos sijiniai tiltai
Kategorija:Vilniaus tiltai
Kategorija:Lietuvos kultūros vertybės: geležinkelio tiltai